CELEX: C2007/117/11
Language: fi
Date: 2007-05-26 00:00:00
Title: Asia C-126/07: Ennakkoratkaisupyyntö, jonka Tšekin tasavallan elinkeinokamarin ja Tšekin tasavallan maatalouskamarin yhteydessä toimiva välimiesoikeus (Tšekin tasavalta) on esittänyt 26.2.2007 — Reisebüro Bühler GmbH v. Dom.info e.K., Sebastian Dieterle

26.5.2007   
            
            
               FI
            
            
               Euroopan unionin virallinen lehti
            
            
               C 117/8
            
         Ennakkoratkaisupyyntö, jonka Tšekin tasavallan elinkeinokamarin ja Tšekin tasavallan maatalouskamarin yhteydessä toimiva välimiesoikeus (Tšekin tasavalta) on esittänyt 26.2.2007 — Reisebüro Bühler GmbH v. Dom.info e.K., Sebastian Dieterle
   (Asia C-126/07)
   (2007/C 117/11)
   Oikeudenkäyntikieli: saksa
   Ennakkoratkaisua pyytänyt tuomioistuin
   Tšekin tasavallan elinkeinokamarin ja Tšekin tasavallan maatalouskamarin yhteydessä toimiva välimiesoikeus
   Pääasian asianosaiset
   
      Kantaja: Reisebüro Bühler GmbH
   
      Vastaaja: Dom.info e.K., Sebastian Dieterle
   Ennakkoratkaisukysymykset
   
               1)
            
            
               Onko asetuksen N:o 874/2004 (1) nojalla perustettua Tšekin tasavallan elinkeinokamarin ja Tšekin tasavallan maatalouskamarin yhteydessä toimivaa .eu-verkkotunnuksiin liittyviä riitoja käsittelevää välimiesoi keutta (tšekkiläinen välimiesoikeus) pidettävä EY 234 artiklan toisessa kohdassa tarkoitettuna tuomioistuimena?
            
         
               2)
            
            
               Jos yhteisöjen tuomioistuin vastaa ensimmäiseen kysymykseen myöntävästi:
               Mahdollistaako asetuksen N:o 874/2004 22 artiklan 5 kohtaan sisältyvä valtuutus sellaisten vaihtoehtoista riidanratkaisua koskevien sääntöjen (ADR-sääntöjen) antamisen, joissa säädetään muun muassa siitä, että vastapuoli voi vaatia paitsi valituksen hylkäämistä myös sen vahvistamista, että valitus on tehty vilpillisessä mielessä ja että se merkitsee menettelyn väärinkäyttöä (ADR-sääntöjen B12 §:n h kohta)?
            
         
               3)
            
            
               Jos yhteisöjen tuomioistuin vastaa ensimmäiseen kysymykseen kieltävästi:
               Voiko tšekkiläisen välimiesoikeuden riidanratkaisuelin muun yhteisön oikeuden tai jäsenvaltioille yhteiseen valtiosääntöperinteeseen perustuvien yhteisön oikeuden yleisten periaatteiden perusteella ratkaista edellä mainitun vahvistamista koskevan vaatimuksen?
            
         
      (1)  EUVL L 162, s. 40.